**MINISTARSTVO GOSPODARSTVA, OIB: 19370100881, Ulica grada Vukovara 78, 10000 Zagreb**, zastupano po <OdgOsobIme><OdgOsobPrezime>, (u daljnjem tekstu: Ministarstvo)

i

**<SubjektNaziv>, OIB: <OIB>, <SubjektAdresa>**, zastupan po <OdgOsobIme><OdgOsobPrezime>(u daljnjem tekstu: Korisnik) zaključuju

UGOVOR O DODJELI BESPOVRATNE POTPORE

Članak 1.

Ovim Ugovorom uređuju se međusobna prava i obveze ugovornih strana u vezi dodjele bespovratne potpore odobrene u okviru Programa „Razvoj zadružnog poduzetništva“ za 2024. godinu, KLASA: 311-01/24-01/44, URBROJ: 517-06-3-2-2-24-1 od 28. kolovoza 2024. godine (dalje u tekstu: Program).

Članak 2.

Ovim Ugovorom Ministarstvo dodjeljuje Korisniku poticajna, namjenska i bespovratna sredstva u najvišem iznosu do **<Iznos> (slovima: <Slovima>)** (u daljnjem tekstu: odobrena sredstva) pod uvjetima i sukladno kriterijima Programa, za sufinanciranje aktivnosti koje je Korisnik prijavio na temelju Otvorenog javnog poziva za Program „Razvoj zadružnog poduzetništva” za 2024. godinu, KLASA: 311-01/24-01/44, URBROJ: 517-06-3-2-2-24-2 od 28. kolovoza 2024. godine (dalje u tekstu: Javni poziv).

Odobrena sredstva temeljem ovog Ugovora smatraju se potporama male vrijednosti sukladno Uredba Komisije (EU) br. 2023/2831 od 13. prosinca 2023. o primjeni članaka 107. i 108. Ugovora o funkcioniranju Europske unije na *de minimis* Potpore (Službeni list Europske unije, L 2023/2831, 15.12.2023.).

Članak 3.

Ministarstvo je Korisniku odobrilo sredstva iz članka 2. ovog Ugovora za sufinanciranje razvoja zadružnog poduzetništva:

* <Namjena>,
* <Namjena>.

Namjene se ne mogu mijenjati niti se iznosi mogu povećavati bez prethodnog pisanog odobrenja Ministarstva. Za svaku izmjenu, Korisnik potpore dužan je prethodno zatražiti suglasnost Ministarstva prije nastanka troška.

Članak 4.

Odobrena sredstva isplatiti će se na žiro-račun Korisnika broj **<IBAN>** kod **<FinInstNaziv>** najkasnije do 31. prosinca 2024. godine.

Prije isplate Ministarstvo će izvršiti provjeru je li poslovni račun Korisnika u blokadi, a u slučaju utvrđenja blokade računa Ministarstvo neće izvršiti isplatu te se oslobađa obveze isplate odobrenih sredstava. Ministarstvo će dopisom obavijestiti Korisnika potpore o navedenome.

Članak 5.

Korisnik je dužan u roku 6 mjeseci (180 dana) od dana potpisivanja ovog Ugovora dostaviti Ministarstvu popunjeni obrazac Izvještaja o korištenju sredstava po Ugovoru o dodijeljenoj bespovratnoj potpori za provedbu Programa „Razvoj zadružnog poduzetništva“ za 2024. godinu.

Ukoliko su za provedbu aktivnosti bespovratna sredstva odobrena isključivo temeljem ponuda, predračuna i troškovnika, uz navedeni Izvještaj, Korisnik je dužan dostaviti i dokaze da su sredstva utrošena namjenski – račune i izvode s bankovnog žiro računa kojima se dokazuje izvršeno plaćanje.

Nalozi za plaćanje, kompenzacije i cesije, ponude i predračuni neće se smatrati prihvatljivim dokazima o izvršenom plaćanju u smislu prethodnog stavka ovog članka.

Računi moraju biti sastavljeni sukladno članku 79. Zakona o porezu na dodanu vrijednost („Narodne novine“, br. 73/13, 99/13, 148/13, 153/13, 143/14, 115/16, 106/18, 121/19, 138/20, 39/22, 113/22, 33/23, 114/23 i 35/24).

Odobrenim sredstvima ne sufinancira se iznos poreza na dodanu vrijednost.

Na pisani zahtjev Korisnika, Ministarstvo može, kada za to postoje objektivno opravdani razlozi, produljiti rok iz stavka 1. ovog članka.

Zahtjev Korisnika za produljenje ugovorenog roka za dostavu dokaza o namjenskom utrošku dodijeljenih sredstava Ministarstvu može se podnijeti najkasnije 10 dana prije isteka ugovorenog roka, u suprotnom se neće uzeti u razmatranje.

Članak 6.

Tijekom provedbe aktivnosti za koje su dodijeljena bespovratna sredstva posebno će se provjeravati izdani računi za robe i/ili usluge od dobavljača/proizvođača s kojima je Korisnik ili pojedinačni vlasnik Korisnika povezan vlasničkim ili upravljačkim odnosima te ponude za robe i/ili usluge od članova uprave ili nadzornog odbora Korisnika i s njima vlasnički ili upravljački povezanih osoba na način da će se utvrđivati jesu li iskazane cijene na ponudama tržišne cijene (vlasnički i upravljački povezane osobe navedene u Skupnoj izjavi RZP24).

Članak 7.

U svrhu provođenja kontrole namjenskog korištenja sredstava, Ministarstvo je ovlašteno tijekom i nakon završetka provedbe aktivnosti izvršiti provjeru korištenja odobrenih sredstava obilaskom Korisnika i njegovih poslovnih objekata te uvidom u dokumentaciju na temelju koje su Korisniku odobrena sredstva.

Potpisom ovog Ugovora, Korisnik daje izričitu suglasnost Ministarstvu da može u bilo kojem trenutku izvršiti uvid u financijske izvještaje, financijsku, statusnu i svu drugu dodatnu dokumentaciju koja se odnosi na Korisnika i provedene aktivnosti, a u svrhu provjere realizacije aktivnosti i istinitosti podataka koje je Korisnik naznačio u Prijavnom obrascu RZP24, izjavama koje je priložio uz Prijavni obrazac RZP24 i popunjenom obrascu Izvještaja o korištenju sredstava po Ugovoru o dodijeljenoj bespovratnoj potpori za provedbu Programa „Razvoj zadružnog poduzetništva“ za 2024. godinu. Korisnik se obvezuje na zahtjev Ministarstva dostaviti traženu dokumentaciju kao i dokaze o ostvarenju rezultata provedbe aktivnosti.

U slučaju da Korisnik ne omogući Ministarstvu provedbu kontrole namjenskog korištenja sredstava, dužan je izvršiti povrat isplaćenih sredstava s pripadajućim zakonskim zateznim kamatama u korist Državnog proračuna na način i u roku utvrđenom u članku 8. ovog Ugovora, a u slučaju neizvršenja povrata sredstava u danom roku za povrat, Ministarstvo ima pravo podnijeti bjanko zadužnicu na prisilnu naplatu.

Članak 8.

U slučaju da Korisnik ne dostavi dokaze o opravdanosti korištenja sredstava, odnosno Ministarstvo utvrdi nenamjensko i neopravdano korištenje sredstava, kao i u slučaju da Ministarstvo naknadnom provjerom utvrdi drugačije stanje u odnosu na ono koje je bilo osnova za odobrenje sredstava iz članka 2. ovog Ugovora, tj. ako Ministarstvo utvrdi da podaci iz Prijavnog obrasca RZP24 koje je unio Korisnik, podaci iz izjava koje je Korisnik potpisao i priložio uz Prijavni obrazac RZP24 i podaci koje je Korisnik unio u obrazac Izvještaja o korištenju sredstava po ugovoru o dodijeljenoj bespovratnoj potpori za provedbu Programa „Razvoj zadružnog poduzetništva“ za 2024. godinu ne odgovaraju stanju koje je Ministarstvo utvrdilo naknadnom provjerom u dokumentaciji i/ili na terenu, Korisnik je obvezan isplaćena sredstva s pripadajućim zakonskim zateznim kamatama vratiti u Državni proračun Republike Hrvatske.

Isplaćena sredstva Korisnik je obvezan vratiti u roku od 15 (petnaest) dana od dana zaprimanja Odluke o povratu sredstava uvećan za zakonsku zateznu kamatu po stopi koja je propisana člankom 29. Zakona o obveznim odnosima („Narodne novine“ br. 35/05, 41/08, 125/11, 78/15, 29/18, 126/21, 114/22, 156/22 i 155/23), koja se određuje za svako polugodište, uvećanjem kamatne stope koju je Europska središnja banka primijenila na svoje posljednje glavne operacije refinanciranja koje je obavila prije prvog kalendarskog dana tekućeg polugodišta za tri postotna poena, a koje kamate teku na utvrđeni iznos povrata sredstava od dana isteka roka od 15 dana od dana zaprimanja Odluke pa do isplate.

Ukoliko dostava Odluke o povratu sredstava ne uspije na adresu Korisnika iz ovog Ugovora, Odluka će se objaviti na oglasnoj ploči Ministarstva, pri čemu će se smatrati da je dostava izvršena istekom osmoga dana od dana objave.

Ukoliko Korisnik ne izvrši sve obveze preuzete ovim Ugovorom, Programom i ostalom dokumentacijom koja je sastavni dio Programa, ne realizira aktivnosti koje se sufinanciraju odobrenim sredstvima ili ne izvrši povrat sredstava u roku iz stavka 2. ovoga članka, Ministarstvo ima pravo podnijeti bjanko zadužnicu na prisilnu naplatu.

Ako se utvrdi nenamjensko i neopravdano korištenje sredstava, Korisnik će biti uvršten na popis korisnika koji nisu namjenski koristili sredstva. Popis korisnika koji nisu namjenski koristili sredstva biti će javno objavljen na mrežnim stranicama Ministarstva.

Članak 9.

Korisnik kojemu je cjelokupni iznos bespovratne potpore, odnosno dio bespovratne potpore, odobren obvezuje se dostaviti Ministarstvu ovjerenu (solemniziranu) bjanko zadužnicu sastavljenu sukladno Pravilniku o obliku i sadržaju bjanko zadužnice („Narodne novine“, br. 115/12, 82/17 i 154/22) kao instrument naplate odobrenih sredstava s pripadajućim zakonskim zateznim kamatama za slučaj nenamjenskog korištenja sredstava, za slučaj naknadnog utvrđenja drugačijeg stanja od onog koje je bilo osnova za odobrenje sredstava Korisniku, za slučaj nepridržavanja preuzetih obveza iz ovog Ugovora i Programa, odnosno za slučaj da Korisnik ne izvrši povrat sredstva na način opisan u članku 8. ovog Ugovora.

Bjanko zadužnicu solemniziranu od javnog bilježnika, koja pokriva cjelokupni iznos odobrenih sredstava, Korisnik će dostaviti Ministarstvu zajedno s jednim potpisanim primjerkom ovog Ugovora u roku od 15 dana od primitka ovog Ugovora.

Ovaj Ugovor neće imati pravni učinak niti će obvezivati Ministarstvo, ukoliko Korisnik u roku iz stavka 2. ovog članka ne dostavi Ministarstvu potpisani primjerak Ugovora i solemniziranu bjanko zadužnicu. U navedenom slučaju smatrati će se da je Korisnik odustao od prijave za dodjelu sredstava.

Članak 10.

Potpisom ovog Ugovora Korisnik se obvezuje provesti aktivnosti za koje mu je odobrena bespovratna potpora u roku od 6 mjeseci (180 dana) te izvršiti sve obveze iz ovog Ugovora.

Ako je Korisnik kupio opremu iz odobrenih sredstava, istu je dužan zadržati najmanje tri godine te je mora voditi kao imovinu koja se amortizira.

Ako je Korisnik odobrenim sredstvima sufinancirao izdatke za razvoj, iste je dužan knjigovodstveno voditi kao nematerijalnu imovinu.

Članak 11.

Korisnik potpisom ovog Ugovora daje pristanak da Ministarstvo prikuplja, obrađuje i koristi podatke iz ovog Ugovora, kao i iz cjelokupne suradnje ostvarene s Korisnikom u svrhu promidžbenih aktivnosti Ministarstva kao i u svrhu ispunjavanja propisanih standarda o transparentnosti podataka vezanih uz dodjelu potpora malih vrijednosti; te pristaje na sudjelovanje u medijskom praćenju provedbe aktivnosti koje su sufinancirane temeljem ovog Programa (pristup poslovnim objektima, intervju, snimanje i slično).

Korisnik svojim potpisom ovog Ugovora pristaje na javnu objavu svojih podataka te objavu podataka iz članka 8. stavak 5. ovog Ugovora.

Korisnik je dužan istaknuti na vidljivom mjestu (web stranici i predmetu nabave) da je ostvario bespovratna sredstva iz proračuna Republike Hrvatske odnosno da su sredstva dodijeljena od strane Ministarstva.

Ukoliko Korisnik ne ispuni obveze iz prethodnih stavaka ovog članka, smatrati će se da je isti povrijedio pravo osobnosti Ministarstva (pravo na ugled i dobar glas, čast).

Članak 12.

Stranke će sve eventualne sporove rješavati sporazumno.

U slučaju da se ne postigne sporazum, ugovara se nadležnost stvarno nadležnog suda u Zagrebu.

Članak 13.

Ovaj Ugovor stupa na snagu danom kad ga potpišu obje strane.

Ovaj Ugovor sastavljen je u 2 (dva) primjerka, od kojih svaka ugovorna strana zadržava po 1 (jedan) primjerak.

KLASA: <Klasa>

URBROJ: <UrBroj>

Zagreb, x. xxxxx 2024. godine

ZA MINISTARSTVO ZA KORISNIKA

\_\_\_\_\_\_\_\_\_\_\_\_\_\_\_\_\_\_ upravitelj

 \_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

 (potpis) (potpis)

Datum potpisa: Datum potpisa: